**Sinteza propunerilor și recomandărilor**

**la proiectul Planului de acțiuni al Guvernului pentru anii 2021-2022,**

**pe domeniile *Finanțe publice. Restabilirea finanțării externe,* recepționate în rezultatul consultărilor publice din 09 septembrie 2021**

|  |  |  |  |
| --- | --- | --- | --- |
| ***Nr.*** | ***Numele, prenumele persoanei care a înaintat propunerea/recomandarea,***  ***Denumirea organizației/instituției pe care o reprezintă*** | ***Conținutul succint al propunerii/recomandării la proiectul PAG 2021-2022*** | ***Comentariul Ministerului Finanțelor/autorității/instituției din subordine*** |
| *1* | *2* | *3* | *4* |
| 1. | Mariana Rufa  Asociația Businessului European (***EBA Moldova***) | 1.1. Majorarea finanțării pentru digitizarea serviciilor, menținerea funcționării acestora și asigurarea securității cibernetice;  Urgentarea Investițiilor publice în infrastructură care ar reduce costurile logistice ale agenților economici | **Recomandarea urmează a fi discutată pe platforma Ministerului Economiei**  Ministerul Economiei urmează să înainteze propuneri relevante la etapa de elaborare a CBTM 2022-2024, care vor fi examinate în procesul de definitivare a acestuia și de elaborare a proiectului legii bugetului de stat pe anul 2022. Astfel, se consideră necesar consultarea opiniei ministerului de resort. |
| 1.2. Antrenarea sectorului asociativ în elaborarea politicilor fiscal-vamale | **Acceptat**  Ministerul Finanțelor va dezvolta instrumente de implicare a tuturor părților interesate în procesul și exercițiul de elaborare a obiectivelor și măsurilor de politică fiscală și vamală, prin intermediul propunerilor recepționate, ședințelor consultative și a meselor rotunde desfășurate. |
| 1.3. În contextul administrării și deetatizării întreprinderilor de stat se solicită:  - *asigurarea* unui proces transparent de vânzare a acestora | **Recomandarea urmează a fi discutată pe platforma Ministerului Economiei**  În conformitate cu Hotărârea Guvernului nr.143/2021 *cu privire la organizarea şi funcţionarea Ministerului Economiei*, organul competent responsabil de elaborarea și promovarea politicii de administrare a proprietății publice este Ministerul Economiei. În acest context, modificările la cadrul legislativ și normativ privind administrarea și deetatizarea proprietății publice vor a fi elaborate și promovate de către Ministerul Economiei.  Cu referire la organizarea unei misiuni de audit internațional la întreprinderile de stat, se atenționează că, autoritatea publică care exercită funcția de fondator poate fi pusă în situația de necesitate a alocării mijloacelor financiare de la bugetul de stat pentru efectuarea auditului internațional, ceea ce va majora cheltuielile bugetare. |
| - *organizarea* unei misiuni de audit internațional în cadrul întreprinderilor de stat |
| 1.4. Îmbunătățirea modului de evaluare/determinare a valorii mărfii în vamă HG nr.974/2016 | **Acceptat de principiu**  Se menționează că, prevederile Hotărârii de Guvern nr. 974/2016 *pentru aprobarea Regulamentului privind modul de declarare a valorii în vamă a mărfurilor* au fost ajustate prin prisma Hotărârii de Guvern nr.705/2019 *pentru modificarea Regulamentului cu privire la modul de declarare a valorii în vamă a mărfurilor, aprobat prin Hotărîrea Guvernului nr. 974/2016.*  Proiectul dat a fost avizat de autoritățile publice centrale competente și consultat cu mediul de afaceri, precum și experții internaționali pe platforma Băncii Mondiale, expertizându-se în acest sens armonizarea prevederilor Hotărârii Guvernului nr. 974/2016 la bunele practice europene.  Totodată, **Ministerul Finanțelor rămâne deschis pentru examinarea propunerilor** concrete asociate de argumentări pentru ajustarea redacției actuale a Hotărârii Guvernului nr. 974/2016, prin prisma activității incluse în Capitolul XIII. FINANȚE PUBLICE din proiectul Planului de acțiuni al Guvernului pentru anii 2021-2022 ce vizează *Elaborarea și ajustarea cadrului normativ fiscal și vamal în vederea edificării unui sistem fiscal-vamal clar, previzibil și comod în procesul de calculare și achitate a obligațiilor fiscale și vamale.* |
| 1.5. Oferirea accesului pentru persoanele fizice la piața de capital | **Acceptat**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, care se regăsește în capitolul XIII. FINANȚE PUBLICE, acțiunea:  - *Crearea platformei de tranzacționare în mod direct a valorilor mobiliare de stat către persoanele fizice pentru extinderea cercului de investitori și crearea condițiilor optime pentru cetățeni de a învesti în valori mobiliare de stat.* |
| 2. | Veronica Sirețeanu  Camera de Comerț Americană din Moldova (***AmCham Moldova***) | 2.1. Accelerarea armonizării legislației fiscale la directivele UE | **Acceptat de principiu**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, care se regăsește în capitolul XIII. FINANȚE PUBLICE, acțiunea:  - *Elaborarea și ajustarea cadrului normativ fiscal și vamal în vederea edificării unui sistem fiscal-vamal clar, previzibil și comod în procesul de calculare și achitare a obligațiilor fiscale și vamale.* |
| 2.2. Rescrierea Codului fiscal, după formatul celui vamal | **Acceptat de principiu**  Propunerea se acceptă pentru implementarea pe termen mediu, prin prisma PAG pentru perioada ulterioară (2023-2024). |
| 2.3. Evaluarea/revizuirea sistemului de facilități; introducerea de stimulente pentru anumite ramuri ale economiei | **Acceptat de principiu**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, care se regăsește în capitolul XIII. FINANȚE PUBLICE, acțiunea:  - *Elaborarea și ajustarea cadrului normativ fiscal și vamal în vederea edificării unui sistem fiscal-vamal clar, previzibil și comod în procesul de calculare și achitare a obligațiilor fiscale și vamale.* |
| 2.4. Repunerea pe rol a procesului de aderare la Convenția de evitare a dublei impuneri SUA-RM sau încheierea unei Convenții noi; | **Acceptat**  Propunerea a fost inclusă în proiectul Planului de acțiuni al Guvernului pentru anii 2021-2022, la Capitolul XIII. FINANȚE PUBLICE din PAG 2021-2022, acțiunea:  - *Revizuirea prevederilor tratatelor bilaterale pentru evitarea dublei impuneri cu statele partenere ale Republicii Moldova, în vederea determinării necesității ajustării acestora.* |
| 3. | Pavel Sârghi  (***Saiph Consulting House***) | 3.1.Determinarea răspunderii producătorului care generează deșeuri conform angajamentelor asumate prin Agenda de Asociere, în acest sens fiind propuse scutiri de la taxa de mediu sau restituirea acesteia | **Recomandarea ține de competența și urmează a fi discutată pe platforma Ministerului Mediului** |
| 4. | Dl **Sergiu Sainciuc,**  **Confederația Națională a Sindicatelor (*CNSM*)** | 1.1. Revizuirea Legii nr.270/2018 privind sistemul unitar de salarizare în sectorul public în vederea eliminării lacunelor/ înlăturarea problemelor. (Grupul ocupațional „Funcțiile complexe (H)” Anexa nr. 10 la Legea nr.270/2018) | **Acceptat**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, capitolul XIII. FINANȚE PUBLICE din PAG 2021-2022, acțiunea:  - *Reevaluare sistemică a tuturor funcțiilor din sectorul bugetar, în baza rezultatelor implementării Legii nr.270/2018 privind sistemul unitar de salarizare în sectorul bugetar, în scopul identificării și eliminării discrepanțelor existente și a posibilităților, inclusiv financiare, de eliminare a acestora.* |
| 5. | Dna Diana Enachi,  Institutul pentru Dezvoltare și Inițiative Sociale „Viitorul”  (***IDIS „Viitorul”***) | 1.1.Continuarea procesului de armonizare a legislației naționale în domeniul achizițiilor publice și în sectorul utilităților la directivele UE | **Acceptat de principiu**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, Capitolul XIII. FINANȚE PUBLICE, acțiunea:  - *Dezvoltarea cadrului normativ în domeniul achizițiilor publice în scopul asigurării implementării Legii nr.131/2015 și Legii nr.74/2020 în conformitate cu angajamentele asumate de Republica Moldova în cadrul Acordului de Asociere RM-UE și Acordului OMC GPA.* |
| 1.2. Instruirea sistematică și certificarea specialiștilor în domeniul achizițiilor publice | **Acceptat**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, care se regăsește în Capitolul XIII. FINANȚE PUBLICE*,* acțiunile:  - *Aprobarea și punerea în aplicare a Programelor anuale de instruire a personalului responsabil de achizițiile publice, în scopul creșterii continuă a cunoștințelor și aptitudinilor personalului din cadrul autorităților contractante, operatorilor economici, furnizorilor de servicii;*  *- Elaborarea și implementarea mecanismului de certificare a specialiștilor din domeniul achizițiilor publice în vederea evaluării și calificării acestora.* |
| 1.3. Urgentarea racordării cadrului normativ secundar la cel primar în domeniul achizițiilor publice | **Acceptat**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, Capitolul XIII. FINANȚE PUBLICE, acțiunea:  - *Dezvoltarea cadrului normativ în domeniul achizițiilor publice în scopul asigurării implementării Legii nr.131/2015 și Legii nr.74/2020 în conformitate cu angajamentele asumate de Republica Moldova în cadrul Acordului de Asociere RM-UE și Acordului OMC GPA.* |
| 1.4. Perfecționarea/ dezvoltarea sistemului informațional electronic de achiziții publice și asigurarea interoperabilității acestuia cu alte sisteme informaționale, în special cu cel trezorerial pentru a exclude etapa de înregistrare fizică a contractelor la trezoreriile regionale | **Acceptat**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, Capitolul XIII. FINANȚE PUBLICE, acțiunea:  - *Dezvoltarea integrală a sistemului informațional automatizat ,,Registrul de stat al achizițiilor publice” (MTender).* |
| 1.5. Rapoartele de monitorizare întocmite de AAP urmează a fi cu caracter obligatoriu, cât și stabilirea în cadrul normativ a unor pârghii de stopare/anulare a procedurilor de achiziții defectuoase | Propunerile date necesită o evaluare aprofundată pentru determinarea impactului și a limitei de competență a atribuțiilor de control exercitate de către instituțiile subordonate MF, ținând cont de practica anterioară. |
| 1.6. Transparența în realizarea achizițiilor publice de valoare mică | **Acceptat**  Proiectul hotărârii de Guvern pentru aprobarea Regulamentului cu privire la achizițiile publice de valoare mică este la etapa de reavizare. Noul Regulament prevede desfășurarea achizițiilor publice de valoare mică prin intermediul sistemului electronic SIA RSAP MTender, fapt care va asigura transparența acestora. |
| 1.7. Reanimarea ședințelor de lucru cu sectorul asociativ pe domeniul achizițiilor publice | **Acceptat**  Ministerul Finanțelor va dezvolta instrumente/metodele de implicare a tuturor părților interesate în procesul de consultare a proiectelor de decizii, inclusiv pe domeniul achizițiilor publice. |
| 1.8. Consolidarea funcției de control din partea organelor statului, de exemplu realizat de către Inspecția Financiară, asupra procedurilor de achiziții publice | **Acceptat**  Propunerea corespunde obiectivului propus în proiectul Planului de acțiuni al Guvernului pentru anii 2021-2022, care se regăsește în Capitolul XIII. FINANȚE PUBLICE, acțiunea:  *- Definitivarea și aprobarea proiectului de act normativ cu privire la Inspecția Financiară*. |
| 6. | **Dna Tatiana Savva**  **Centru Analitic *Independent*** *„****Expert Grup****”* | 1.1. Raționalizarea cheltuielilor publice | **Acceptat**  Propunerea corespunde obiectivelor propuse în proiectul Planului de acțiuni al Guvernului pentru anii 2021-2022, care se regăsește în:  - Capitolul X. SĂNĂTATE, acțiunea: *Realizarea exercițiului privind raționalizarea cheltuielilor în sistemul de sănătate;*  - Capitolul XIII. FINANȚE PUBLICE*,* acțiunea: *Definitivarea Raportului privind procesul de raționalizare a cheltuielilor în sectorul agriculturii*. |